|  |  |  |
| --- | --- | --- |
| ГРБОВИ ЗА МЕМОРАНДУМ | Republika Srbija  Autonomna Pokrajina Vojvodina  **Pokrajinsko tajništvo za obrazovanje, propise,**  **upravu i nacionalne manjine – nacionalne zajednice**  Bulevar Mihajla Pupina 16, 21000 Novi Sad  T: +381 21 487 46 02,  ounz@vojvodina.gov.rs | |
|  | KLASA: 000229714 2025 09427  001 001 000 001 | DATUM: 29. siječnja 2025. godine | |
|  |  |  | |

Na temelju članka 5. Pokrajinske skupštinske odluke o dodjeli proračunskih sredstava za financiranje i sufinanciranje programskih aktivnosti i projekata u području osnovnog i srednjeg obrazovanja i odgoja i učeničkog standarda u Autonomnoj Pokrajini Vojvodini („Sl. list APV“, broj: 14/15 i 10/17), članka 2. Pravilnika o dodjeli proračunskih sredstava Pokrajinskog tajništva za obrazovanje, propise, upravu i nacionalne manjine – nacionalne zajednice za financiranje i sufinanciranje programskih aktivnosti i projekata za podizanje kvalitete učeničkog standarda u Autonomnoj Pokrajini Vojvodini („Službeni list APV“, broj: 5/25), a u vezi s Pokrajinskom skupštinskom odlukom o proračunu Autonomne Pokrajine Vojvodine za 2025. godinu („Službeni list APV“, broj: 57/24), pokrajinski tajnik raspisuje:

**NATJEČAJ**

**ZA FINANCIRANJE I SUFINANCIRANJE PROGRAMSKIH AKTIVNOSTI I PROJEKATA ZA PODIZANJE KVALITETE UČENIČKOG STANDARDA U AP VOJVODINI U 2025. GODINI**

Natječaj se raspisuje na iznos sredstava osiguranih Pokrajinskom skupštinskom odlukom o proračunu Autonomne Pokrajine Vojvodine za 2025. godinu na posebnom razdjelu Pokrajinskog tajništva za obrazovanje, propise, upravu i nacionalne manjine – nacionalne zajednice (u daljnjem tekstu: Tajništvo) za financiranje i sufinanciranje programskih aktivnosti i projekata za podizanje kvalitete učeničkog standarda u AP Vojvodini za 2025. godinu u iznosu od **2.500.000,00 dinara.**

**Uvjeti natječaja:**

1. Podnositelji prijave:

* pravo sudjelovanja na Natječaju imaju ustanove učeničkog standarda – učenički domovi srednjih škola, škole s učeničkim domom, specijalne škole s učeničkim domom, učenički centri, učenička odmarališta i učenički kulturni centri na teritoriju AP Vojvodine čiji je osnivač Republika Srbija odnosno AP Vojvodina.

1. Navedena sredstva namijenjena su za:

* organiziranje susreta učeničkih domova u AP Vojvodini,
* realizaciju programa i projekata iz područja obrazovanja i odgoja, kulture, umjetnosti, sporta, realizaciju raznih manifestacija,
* uvođenje i održavanje HACCP i ISO standarda u ustanovama učeničkog standarda i
* ostvarivanje drugih programskih aktivnosti i projekata u funkciji podizanja razine učeničkog standarda.

1. Kriteriji raspodjele sredstava:

* značaj programskih aktivnosti odnosno projekata za razvoj učeničkog standarda u AP Vojvodini,
* broj sudionika u programskim aktivnostima i projektima
* stupanj razvijenosti jedinice lokalne samouprave na čijoj teritoriji se nalazi ustanova učeničkog standarda,
* postojanje drugih izvora financiranja programskih aktivnosti odnosno projekata,
* uspješna realizacija dodijeljenih sredstava iz proračuna AP Vojvodine prethodnih godina
* s dostavljenim izvješćem i dokazima o namjenskom i zakonitom korištenju proračunskih sredstava,

1. NAČIN PODNOŠENJA PRIJAVE:

Prijave na Natječaj (isključivo na popunjenom obrascu prijave, koja se nalazi na mrežnoj stranici Pokrajinskog tajništva) dostavlja se u papirnatom obliku u zatvorenoj omotnici na adresu:

**POKRAJINSKO TAJNIŠTVO ZA OBRAZOVANJE, PROPISE, UPRAVU I NACIONALNE MANJINE – NACIONALNE ZAJEDNICE,**

**BULEVAR MIHAJLA PUPINA 16,**

**21 000 NOVI SAD,**

s naznakom naziva natječaja, poštom ili osobno predajom pisarnici pokrajinskih tijela uprave (na navedenu adresu) u vremenu od 9.00 do 14.00 sati.

Cjelokupna natječajna dokumentacija može se preuzeti od 29. siječnja 2025. godine na internetskoj adresi Tajništva: www.puma.vojvodina.gov.rs

Podnositelj prijave, uz Prijavu, treba priložiti:

1. Preslika potvrde o poreznom identifikacijskom broju i
2. Nevezana ponuda – predračun, račun ili drugi dokumenti za troškove programske aktivnosti/projekta (izračun troškova)

**Jedna ustanova podnosi samo jednu prijavu**.

**Rok za podnošenje prijava na Natječaj je 14. veljače 2025. godine.**

Tajništvo zadržava pravo od podnositelja prijave, po potrebi, zatražiti dodatnu dokumentaciju i informacije, odnosno odrediti ispunjenje potrebnih uvjeta za dodjelu sredstava.

Nepravodobne ili nepotpune prijave neće biti razmatrane.

Rezultati Natječaja će biti objavljeni na mrežnoj stranici Tajništva.

**Dodatne informacije u vezi s realizacijom Natječaja mogu se dobiti na telefon 021/487-4602.**

**POKRAJINSKI TAJNIK**

**Róbert Ótott**